Source: https://tax-fin-lex.si/Home/Novica/12745
Timestamp: 2019-04-21 11:20:40+00:00

Document:
STA novice / Dnevnik: Višje sodišče odreklo odškodnino nekdanji veleposlanici
Ljubljana, 19. marca (STA) - Višje sodišče je spremenilo lansko sodbo delovnega in socialnega sodišča v Ljubljani, ki je nekdanji vodji stalnega predstavništva na Dunaju, veleposlanici Blanki Jamnišek, prisodilo 52.717 evrov odškodnine, ker je leta 2013 ostala v pokvarjenem službenem dvigalu. Zunanjemu ministrstvu tako ne bo treba izplačati odškodnine, piše danes Dnevnik.
Delodajalec ni odgovoren ne objektivno ne krivdno, je po poročanju Dnevnika razsodilo višje sodišče. Veleposlanici in zavarovalnici, ki je v sodnem postopku sodelovala kot stranska udeleženka, je višje sodišče naložilo tudi povrnitev 6277 evrov nagrad in stroškov. Jaminškova je že vložila zahtevo za revizijo na vrhovno sodišče, še navaja Dnevnik.
Delovno in socialno sodišče je Jamniškovi, karierni diplomatki in nekdanji vodji stalnega predstavništva Slovenije pri Združenih narodih, Organizaciji za varnost in sodelovanje v Evropi (Ovse) in drugih mednarodnih organizacijah na Dunaju, aprila lani prisodilo odškodnino za gmotno škodo in pretrpljene bolečine zaradi neustreznega ravnanja ministrstva za zunanje zadeve po hudi nesreči, ki se ji je pripetila na delovnem mestu junija 2013.
Takrat je ostala ujeta v dvigalu v četrtem nadstropju stavbe na Dunaju, kjer sta v najetih prostorih slovensko veleposlaništvo in stalno predstavniško. Za ujeta veleposlanico in njenega voznika se je začela bitka za življenje, saj je po ugotovitvah reševalcev temperatura v nepredušno zaprtem dvigalu zrasla na 70 stopinj Celzija, ujetima pa je zmanjkovalo tudi zraka.
Potem ko so se v alarmnem centru po kakšne pol ure nehali oglašati, je vozniku uspelo razkleniti vrata za nekaj milimetrov, da je lahko veleposlanica po telefonu poslala SMS. Nato je izgubila zavest. Rešili so ju šele po kakšni uri. Po mnenju prvostopenjskega sodišča je reševanje trajalo predolgo. Jaminškova je utrpela tudi več zdravstvenih posledic.
A višje sodišče je pritrdilo zagovoru zunanjega ministrstva, ki je vztrajalo, da ni ne objektivno, ne krivdno, ne odškodninsko odgovorno za nesrečo. Lastnika oz. upravnika stavbe da so večkrat opozorili, da se dvigalo pogosto kvari. To je bilo znano tudi veleposlanici, ki pa je dvigalo vseeno še naprej uporabljala. Veleposlanica je tovrstnim navedbam oporekala že na prvostopenjski obravnavi, še navaja Dnevnik.
Evropski parlament potrdil prve omejitve izpustov za težka vozila
Narejen prvi korak za umestitev slovenskega znakovnega jezika v ustavo (zbirno)
Evropski parlament podprl več predlogov na področju kapitalskih trgov
Noveli zakona o socialnem varstvu zelena luč pristojnega odbora
Po prejemu Radonjićevih pojasnil očitki o pritiskih za Pogačnika manj dramatični, vrhovno sodišče pojasnila še čaka (dopolnjeno)
Fiskalni svet: Po letu 2020 upoštevanje pravil, a vlada hodi po robu (daljše)
Podpisniki peticije za avtonomijo pri odločanju o lastni smrti
Vlada za umestitev slovenskega znakovnega jezika v ustavo (dopolnjeno)
Vlada z nacionalnim programom zatiranja kriminalitete do varnega okolja za državljane

References: sodišče 
 sodišče 
 sodišče 
 sodišče 
 sodišče 
 sodišče